ddrg/super_eurlex huggingface dataset:
C 303/39

Rettens dom af 22. juni 2022 — Unite the Union mod EUIPO — WWRD Ireland (WATERFORD)

(Sag T-739/20) (1)

(EU-varemærker - fortabelsessag - EU-ordmærket WATERFORD - annullationssøgsmål - artikel 63, stk. 3, i forordning (EU) 2017/1001 - opfyldelse af betingelserne for behandling - varemærke, der kan vildlede offentligheden - artikel 51, stk. 1, litra c), i forordning (EF) nr. 207/2009 [nu artikel 58, stk. 1, litra c), i forordning 2017/1001])

(2022/C 303/48)

Processprog: engelsk

Parter

Sagsøger: Unite the Union (London, Det Forenede Kongerige) (ved advokaterne B. O’Connor og M. Hommé)

Sagsøgt: Den Europæiske Unions Kontor for Intellektuel Ejendomsret (EUIPO) (ved V. Ruzek og D. Hanf, som befuldmægtigede)

Den anden part i sagen for appelkammeret ved EUIPO og intervenient ved Retten: WWRD Ireland IPCO LLC (Wilmington, Delaware, De Forenede Stater) (ved advokaterne M. Mortelé og B. Lieben)

Sagens genstand

Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelsen truffet den 25. september 2020 af Andet Appelkammer ved Den Europæiske Unions Kontor for Intellektuel Ejendomsret (EUIPO) (sag R 2683/2019-2).

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Unite the Union bærer sine egne omkostninger og betaler de af WWRD Ireland IPCO LLC afholdte omkostninger.

3) EUIPO bærer sine egne omkostninger.

(1) EUT C 62 af 22.2.2021.
2)

Jindal Saw Ltd og Jindal Saw Italia SpA betaler sagsomkostningerne.
Rettens dom af 8. juni 2022 — EMCS mod EASO

(Sag T-621/20) (1)

(Offentlige tjenesteydelseskontrakter - udbudsprocedure - levering af midlertidig arbejdskraft til EASO - afvisning af tilbudsgivers tilbud - tildeling af kontrakten til en anden tilbudsgiver - ligebehandling - gennemsigtighedsprincippet - åbenbart urigtigt skøn - begrundelsespligt)

(2022/C 294/36)

Processprog: engelsk

Parter

Sagsøger: EMCS ltd. (Msida, Malta) (ved advokaterne P. Kuypers og N. Groot)

Sagsøgt: Den Europæiske Unions Asylagentur (ved P. Eyckmans og J. van Heel, som befuldmægtigede, bistået af advokaterne V. Ost og M. Umbach)

Sagens genstand

For det første søgsmål anlagt i henhold til artikel 263 TEUF med påstand om annullation af Det Europæiske Asylstøttekontors (EASO) afgørelse af 23. juli 2020 vedrørende »Udbudsprocedure EASO/2020/789 Levering af midlertidig arbejdskraft til EASO i Malta« om afvisning af det tilbud, som sagsøgeren havde indgivet i forbindelse med udbuddet, og om tildeling af kontrakten til en anden tilbudsgiver, og for det andet søgsmål anlagt i henhold til artikel 268 TEUF med påstand om erstatning for den skade, som sagsøgeren hævder at have lidt som følge af denne afgørelse.

Konklusion

1) Den Europæiske Unions Asylagentur frifindes.

2) EMCS ltd. betaler sagsomkostningerne.

(1) EUT C 443 af 21.12.2020.
C 284/24

Rettens dom af 18. maj 2022 — Foz mod Rådet

(Sag T-296/20) (1)

(Fælles udenrigs- og sikkerhedspolitik - restriktive foranstaltninger over for Syrien - indefrysning af midler - urigtigt skøn - proportionalitet - ejendomsret - ret til at udøve økonomisk virksomhed - magtfordrejning - begrundelsespligt - ret til forsvar - ret til en retfærdig rettergang - fastlæggelse af opførelseskriterierne)

(2022/C 284/28)

Processprog: engelsk

Parter

Sagsøger: Amer Foz (Dubai, De Forenede Arabiske Emirater) (ved advokat L. Cloquet)

Sagsøgt: Rådet for Den Europæiske Union (ved T. Haas og M. Bishop, som befuldmægtigede)

Sagens genstand

Sagsøgeren har ved sit søgsmål anlagt i henhold til artikel 263 TEUF nedlagt påstand om annullation af Rådets gennemførelsesafgørelse (FUSP) 2020/212 af 17. februar 2020 om gennemførelse af afgørelse 2013/255/FUSP om restriktive foranstaltninger over for Syrien (EUT 2020, L 43 I, s. 6), af Rådets gennemførelsesforordning (EU) 2020/211 af 17. februar 2020 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2020, L 43 I, s. 1), af Rådets afgørelse (FUSP) 2020/719 af 28. maj 2020 om ændring af afgørelse 2013/255/FUSP om restriktive foranstaltninger over for Syrien (EUT 2020, L 168, s. 66), af Rådets gennemførelsesforordning (EU) 2020/716 af 28. maj 2020 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2020, L 168, s. 1), af Rådets afgørelse (FUSP) 2021/855 af 27. maj 2021 om ændring af afgørelse 2013/255/FUSP om restriktive foranstaltninger over for Syrien (EUT 2021, L 188, s. 90) og af Rådets gennemførelsesforordning (EU) 2021/848 af 27. maj 2021 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2021, L 188, s. 18), for så vidt som sagsøgerens navn er opført og opretholdes på de lister, der er knyttet som bilag til disse retsakter.

Konklusion

1) Rådet for Den Europæiske Union frifindes.

2) Amer Foz betaler sagsomkostningerne.

(1) EUT C 255 af 3.8.2020.
Rettens dom af 18. maj 2022 — Ryanair mod Kommissionen (Condor; Redningsstøtte)

(Sag T-577/20) (1)

(Statsstøtte - det tyske marked for lufttransport - lån indrømmet af Tyskland til Condor Flugdienst - afgørelse, hvorved støtten erklæres forenelig med det indre marked - artikel 107, stk. 3, litra c), TEUF - rammebestemmelser for statsstøtte til redning og omstrukturering af kriseramte virksomheder - specifikke vanskeligheder, der ikke er et resultat af en vilkårlig omkostningsfordeling inden for koncernen - vanskeligheder, der er for alvorlige til, at koncernen selv kan løse dem - risiko for afbrydelse af en vigtig tjeneste)

(2022/C 284/30)

Processprog: engelsk

Parter

Sagsøger: Ryanair DAC (Swords, Irland) (ved advokaterne E. Vahida, F.-C. Laprévote, V. Blanc, S. Rating og I.-G. Metaxas-Maranghidis)

Sagsøgt: Europa-Kommissionen (ved L. Flynn og V. Bottka, som befuldmægtigede)

Intervenient til støtte for sagsøgte: Condor Flugdienst GmbH (Neu-Isenburg, Tyskland) (ved advokaterne A. Birnstiel og S. Blazek)

Sagens genstand

Med sit søgsmål, der er støttet på artikel 263 TEUF, har sagsøgeren, Ryanair DAC, nedlagt påstand om annullation af Kommissionens afgørelse C(2019) 7429 final af 14. oktober 2019 vedrørende statsstøtte SA.55394 (2019/N) — Tyskland — Redningsstøtte til Condor (EUT 2020, C 294, s. 3, herefter »den anfægtede afgørelse«).

Konklusion

1) Europa-Kommissionen frifindes.

2) Ryanair DAC bærer sine egne omkostninger og betaler de af Kommissionen afholdte omkostninger.

3) Condor Flugdienst GmbH bærer sine egne omkostninger.

(1) EUT C 399 af 23.11.2020.
Rettens dom af 1. juni 2022 — Prigozhin mod Rådet

(Sag T-723/20) (1)

(Fælles udenrigs- og sikkerhedspolitik - restriktive foranstaltninger på baggrund af situationen i Libyen - indefrysning af midler - liste over personer, enheder og organer, der er omfattet af indefrysningen af midler og økonomiske ressourcer - restriktioner for indrejse i og transit gennem Den Europæiske Unions område - liste over personer, der er omfattet af restriktioner for indrejse i og transit gennem Unionens område - første opførelse og opretholdelse af sagsøgerens navn på listerne over omfattede personer - begrundelsespligt - urigtigt skøn - ret til forsvar - proportionalitet - forudsigelighed af Unionens retsakter)

(2022/C 284/34)

Processprog: engelsk

Parter

Sagsøger: Yevgeniy Viktorovich Prigozhin (Sankt Petersborg, Rusland) (ved advokat M. Cessieux)

Sagsøgt: Rådet for Den Europæiske Union (ved M.-C. Cadilhac og V. Piessevaux, som befuldmægtigede)

Sagens genstand

Sagsøgeren har med søgsmålet anlagt på grundlag af artikel 263 TEUF nedlagt påstand om annullation af dels Rådets gennemførelsesafgørelse (FUSP) 2020/1483 af 14. oktober 2020 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen (EUT 2020, L 341, s. 16) og Rådets gennemførelsesforordning 2020/1481 af 14. oktober 2020 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen (EUT 2020, L 341, s. 7), for så vidt som sagsøgerens navn heri er blevet opført på listerne over personer og enheder i bilag II og IV i Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (EUT 2015, L 206, s. 34) og bilag III til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (EUT 2016, L 12, s. 1) (herefter »de omtvistede lister«), dels — efter tilpasning af stævningen — Rådets afgørelse (FUSP) 2021/1251 29. juli 2021 om ændring af afgørelse 2015/1333 (EUT 2021, L 272, s. 71) og Rådets gennemførelsesforordning (EU) 2021/1241 af 29. juli 2021 om gennemførelse af artikel 21, stk. 2, i forordning 2016/44 (EUT 2021, L 272, s. 1), for så vidt som sagsøgerens navn heri er blevet opretholdt på de omtvistede lister.

Konklusion

1) Rådet for Den Europæiske Union frifindes.

2) Yevgeniy Viktorovich Prigozhin betaler sagsomkostningerne.

(1) EUT C 44 af 8.2.2021.
C 284/27

Rettens dom af 18. maj 2022 — Tirrenia di navigazione mod Kommissionen

(Sag T-601/20) (1)

(Statsstøtte - søtransport - tjenesteydelse af almindelig økonomisk interesse - støtte tildelt Adriatica for perioden mellem januar 1992 og juli 1994 vedrørende forbindelsen Brindisi/Corfou/Igoumenítsa/Patras - afgørelse, hvorved støtten erklæres ulovlig - afgørelse, hvorved støtten erklæres uforenelig med det indre marked og anordnes tilbagesøgt - forfaldne renter - forældelsesfrist - ny støtte - uforenelighed med det indre marked - et kartels virkninger på markedet - urimeligt lang sagsbehandlingstid - berettiget forventning - retssikkerhed - princippet om god forvaltningsskik)

(2022/C 284/32)

Processprog: italiensk

Parter

Sagsøger: Tirrenia di navigazione SpA (Rom, Italien) (ved advokaterne B. Nascimbene og F. Rossi Dal Pozzo)

Sagsøgt: Europa-Kommissionen (ved G. Braga da Cruz og D. Recchia, som befuldmægtigede)

Sagens genstand

Med sit søgsmål anlagt i henhold til artikel 263 TEUF har sagsøgeren nedlagt påstand om annullation af Kommissionens afgørelse (EU) 2020/1411 af 2. marts 2020 om Italiens statsstøtte C 64/99 (ex NN 68/99) til fordel for rederierne Adriatica, Caremar, Siremar, Saremar og Toremar (Tirrenia-koncernen) (EUT 2020, L 332, s. 1), i det omfang den vedrører sagsøgeren.

Konklusion

1) Europa-Kommissionen frifindes.

2) Tirrenia di navigazione SpA betaler sagsomkostningerne.

(1) EUT C 378 af 9.11.2020.
C 418/20

Rettens dom af 7. september 2022 — OQ mod Kommissionen

(Sag T-713/20) (1)

(»Personalesag - ansættelse - meddelelse om almindelig udvælgelsesprøve EPSO/AD/378/20 (AD 7) - kroatisksprogede juristlingvister til Den Europæiske Unions Domstol - udvælgelseskomitéens afgørelse om ikke at give sagsøgeren adgang til udvælgelsesprøvens næste fase - adgangsbetingelser - betingelse vedrørende uddannelse på universitetsniveau, der er afsluttet med et eksamensbevis i kroatisk ret - opnåelse af et eksamensbevis i fransk ret - arbejdskraftens frie bevægelighed - annullationssøgsmål«)

(2022/C 418/25)

Processprog: kroatisk

Parter

Sagsøger: OQ (ved advokat R. Štaba)

Sagsøgt: Europa-Kommissionen (ved D. Milanowska, R. Mrljić og L. Vernier, som befuldmægtigede)

Sagens genstand

Med et søgsmål, der er støttet på artikel 270 TEUF, har sagsøgeren nedlagt påstand om annullation af udvælgelseskomitéens afgørelse af 3. september 2020 om ikke at give ham adgang til den næste fase i den almindelige udvælgelsesprøve EPSO/AD/378/20 med henblik på oprettelse af en reserveliste for kroatisksprogede juristlingvister ved Den Europæiske Unions Domstol. Sagsøgeren har ligeledes nedlagt påstand om annullation af udvælgelseskomitéens afgørelse af 12. oktober 2020, hvori hans anmodning om en revurdering af denne afgørelse blev afslået.

Konklusion

1) Udvælgelseskomitéens afgørelse af 12. oktober 2020 om afslag på OQ’s anmodning om revurdering og om afslag på at give ham adgang til den næste fase i den almindelige udvælgelsesprøve EPSO/AD/378/20 med henblik på at oprette en reserveliste for »kroatisksprogede (HR) juristlingvister (AD 7)« ved Den Europæiske Unions Domstol annulleres.

2) Europa-Kommissionen bærer sine egne omkostninger og betaler de omkostninger, der er afholdt af OQ.

(1) EUT C 182 af 10.5.2021.
2)

EIB tilpligtes at betale LR bosættelsespenge efter fratræden som omhandlet i punkt 1 i domskonklusionen med tillæg af morarenter regnet fra den 4. september 2019 indtil datoen for fuld betaling til den rentesats, som Den Europæiske Centralbank (ECB) anvender for sine principale refinansieringstransaktioner, og som er gældende den første dag i forfaldsmåneden for betalingen, forhøjet med 2 procentpoint.
C 418/18

Rettens dom af 7. september 2022 — Grækenland mod Kommissionen

(Sag T-217/20) (1)

(EGFL og ELFUL - udgifter udelukket fra finansiering - udgifter afholdt af Grækenland - udvikling af landdistrikter - hovedkontroller - faste finansielle korrektioner - begrundelsespligt - beskyttelse af den berettigede forventning - retssikkerhed - proportionalitet - princippet om god forvaltningsskik)

(2022/C 418/21)

Processprog: græsk

Parter

Sagsøger: Den Hellenske Republik (ved E. Tsaousi, A.-E. Vasilopoulou og E.-E. Krompa, som befuldmægtigede)

Sagsøgt: Europa-Kommissionen (ved Konstantinidis, J. Aquilina og M. Kaduczak, som befuldmægtigede)

Sagens genstand

Med sit søgsmål anlagt i henhold til artikel 263 TEUF har Den Hellenske Republik nedlagt påstand om delvis annullation af Kommissionens gennemførelsesafgørelse (EU) 2020/201 af 12. februar om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2020, L 42, s. 17).

Konklusion

1) Europa-Kommissionen frifindes.

2) Den Hellenske Republik betaler sagsomkostningerne.

(1) EUT C 222 af 6.7.2020.
Rettens dom af 7. september 2022 — KL mod EIB

(Sag T-751/20) (1)

(Personalesag - ansatte ved EIB - sygeorlov - afvisning af lægeerklæringer - uberettiget fravær - annullations- og erstatningssøgsmål)

(2022/C 418/26)

Processprog: fransk

Parter

Sagsøger: KL (ved advokaterne L. Levi og A. Champetier)

Sagsøgt: Den Europæiske Investeringsbank (EIB) (ved G. Faedo og I. Zanin, som befuldmægtigede, bistået af advokat A. Duron)

Sagens genstand

Med sit søgsmål i henhold til artikel 270 TEUF, sammenholdt med artikel 50a i statutten for Den Europæiske Unions Domstol, har sagsøgeren nedlagt påstand dels om annullation af afgørelsen 18. maj 2020, hvorved Den Europæiske Investeringsbank (EIB) afviste de lægeerklæringer, som sagsøgeren havde fremlagt som begrundelse for sit fravær fra den 18. marts til den 18. april og fra den 20. april til den 20. maj 2020 i henhold til artikel 3.3 i bilag X til de administrative bestemmelser, som finder anvendelse på ansatte ved EIB og som er vedtaget til gennemførelse af vedtægten for de ansatte ved EIB, dels om erstatning for den skade, som sagsøgeren hævder at have lidt som følge af disse afgørelser.

Konklusion

1) Afgørelsen af 18. maj 2020, hvorved Den Europæiske Investeringsbank (EIB) afviste de lægeerklæringer, som KL havde fremlagt som begrundelse for sit fravær fra den 18. marts til den 18. april og fra den 20. april til den 20. maj 2020 i henhold til artikel 3.3 i bilag X til de administrative bestemmelser, som finder anvendelse på ansatte ved EIB og som er vedtaget til gennemførelse af vedtægten for de ansatte ved EIB, annulleres.

2) I øvrigt frifindes EIB.

3) EIB betaler sagsomkostningerne.

(1) EUT C 53 af 15.2.2021.
Rettens dom af 7. september 2022 — KL mod EIB

(Sag T-651/20) (1)

(Personalesag - ansatte ved EIB - uberettiget fravær - manglende fremmøde til lægeundersøgelser - annullations- og erstatningssøgsmål)

(2022/C 418/24)

Processprog: fransk

Parter

Sagsøger: KL (ved advokaterne L. Levi og A. Champetier)

Sagsøgt: Den Europæiske Investeringsbank (ved G. Faedo og I. Zanin, som befuldmægtigede, bistået af advokat A. Duron)

Sagens genstand

Med søgsmålet, der er støttet på artikel 270 TEUF, sammenholdt med artikel 50a i statutten for Den Europæiske Unions Domstol, har sagsøgeren nedlagt påstand dels om annullation af afgørelse truffet den 28. februar 2020 af Den Europæiske Investeringsbank (EIB), hvorefter sagsøgerens udeblivelse fra lægeundersøgelser den 23. december 2019, den 3. februar 2020 og den 28. februar 2020 var uberettiget fravær henset til artikel 3.6 i bilag X til de administrative bestemmelser, som finder anvendelse på ansatte ved EIB, der er vedtaget til gennemførelse af vedtægten for de ansatte ved EIB, dels om erstatning for den skade, som sagsøgeren hævder at have lidt som følge af disse afgørelser.

Konklusion

1) Afgørelsen truffet den 28. februar 2020 af Den Europæiske Investeringsbank (EIB), hvorefter KL’s udeblivelse fra lægeundersøgelser den 23. december 2019, den 3. februar 2020 og den 28. februar 2020 var uberettiget fravær henset til artikel 3.6 i bilag X til de administrative bestemmelser, som finder anvendelse på ansatte ved EIB, der er vedtaget til gennemførelse af vedtægten for de ansatte ved EIB, annulleres.

2) I øvrigt frifindes EIB.

3) EIB betaler sagsomkostningerne.

(1) EUT C 443 af 21.12.2020.
Rettens dom af 7. september 2022 — DD mod FRA

(Sag T-470/20) (1)

(Personalesag - midlertidigt ansatte - disciplinærordning - fjernelse fra tjenesten - indledning af en administrativ undersøgelse - indledning af en disciplinærsag - krav om upartiskhed - retlig fejl - åbenbart urigtigt skøn - vedtægtens artikel 11, 12 og 21 - loyalitetsforpligtelse - retssikkerhed - ytringsfrihed - artikel 11 i chartret om grundlæggende rettigheder - princippet om god forvaltning - omsorgspligt - uskyldsformodning - retten til at blive hørt - rimelig frist - sanktionens forholdsmæssighed)

(2022/C 418/22)

Processprog: engelsk

Parter

Sagsøger: DD (ved advokat L. Levi)

Sagsøgt: Den Europæiske Unions Agentur for Grundlæggende Rettigheder (FRA) (ved M. O’Flaherty, som befuldmægtiget, bistået af advokat B. Wägenbaur)

Sagens genstand

Med et søgsmål støttet på artikel 270 TEUF har sagsøgeren nedlagt påstand dels om annullation af afgørelsen truffet af Den Europæiske Unions Agentur for Grundlæggende Rettigheder (FRA) den 12. november 2019, hvorved sagsøgeren blev pålagt en disciplinær sanktion i form af fjernelse fra tjenesten, og afgørelsen af 15. april 2020 om afslag på klagen over afgørelsen om fjernelse fra tjenesten, dels om erstatning for det økonomiske og ikke-økonomiske tab, som sagsøgeren hævder at have lidt.

Konklusion

1) Den Europæiske Unions Agentur for Grundlæggende Rettigheder (FRA) frifindes.

2) DD bærer sine egne omkostninger og betaler de af FRA afholdte omkostninger.

(1) EUT C 339 af 12.10.2020.
Rettens dom af 13. juli 2022 — Delifruit mod Kommissionen

(Sag T-629/20) (1)

(Plantebeskyttelsesmidler - aktivstoffet chlorpyrifos - fastsættelse af maksimalgrænseværdierne for chlorpyrifos i eller på bananer - forordning (EF) nr. 396/2005 - den foreliggende videnskabelige og tekniske viden - andre legitime faktorer)

(2022/C 359/76)

Processprog: engelsk

Parter

Sagsøger: Delifruit, SA (Guayaquil, Ecuador) (ved advokaterne K. Van Maldegem, P. Sellar og S. Abdel-Qader)

Sagsøgt: Europa-Kommissionen (ved F. Castilla Contreras, A. Dawes og M. ter Haar, som befuldmægtigede)

Sagens genstand

Med sit søgsmål anlagt i henhold til artikel 263 TEUF har sagsøgeren nedlagt påstand om delvis annullation af Kommissionens forordning (EU) 2020/1085 af 23. juli 2020 om ændring af bilag II og V til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for chlorpyrifos og chlorpyrifos-methyl i eller på visse produkter (EUT 2020, L 239, s. 7, berigtiget i EUT 2020, L 245, s. 32), for så vidt som denne forordning fastsætter maksimalgrænseværdien for chlorpyrifos i eller på bananer til 0,01 mg/kg.

Konklusion

1) Europa-Kommissionen frifindes.

2) Delifruit, SA betaler sagsomkostningerne.

(1) EUT C 433 af 14.12.2020.
Rettens dom af 13. juli 2022 — JC mod EUCAP Somalia

(Sag T-165/20) (1)

(Voldgiftsbestemmelse - international kontraktansat ved EUCAP Somalia - fælles udenrigs- og sikkerhedspolitisk mission - ophævelse af en tidsbegrænset ansættelseskontrakt i prøveperioden - meddelelse om ophævelse af ansættelseskontrakt sendt med anbefalet brev med modtagerbevis - fremsendelse til ufuldstændig adresse - start på frist for intern klage, inden anlæggelse af et søgsmål - fastlæggelse af den lovgivning, der finder anvendelse - grundlæggende bestemmelser i national arbejdsret - ugyldig prøvetidsbestemmelse - ulovligt varsel - godtgørelse for manglende overholdelse af opsigelsesvarsel - betaling af erstatning med tilbagevirkende kraft - modkrav)

(2022/C 359/73)

Processprog: fransk

Parter

Sagsøger: JC (ved advokat A. Van Himst)

Sagsøgt: EUCAP Somalia (ved advokat E. Raoult)

Sagens genstand

Sagsøgeren har med sit søgsmål i henhold til artikel 272 TEUF nedlagt påstand dels om at brevet af 4. november 2019 og brevet af 3. december 2019, hvorved sagsøgeren fik meddelelse fra EUCAP Somalia om sidstnævntes afgørelse om at ophæve sagsøgerens ansættelseskontrakt, erklæres ugyldige, og om nødvendigt, at afgørelsen af 24. januar 2020 om afslag på sagsøgerens interne, ikke-disciplinære klage af 3. december 2019 over afgørelsen om ophævelse af ansættelseskontrakten, erklæres ugyldig, dels om, at EUCAP Somalia tilpligtes med tilbagevirkende kraft at udbetale sagsøgerens løn indtil kontraktforholdets endelige, kontraktmæssige og lovlige ophør.

Konklusion

1) Meddelelsen om det opsigelsesvarsel, der fremgik af brevet af 4. november 2019, er ugyldig.

2) Ophævelsen af den kontrakt, der blev indgået mellem EUCAP Somalia og JC den 21. august 2019 er lovlig, gyldig og kan gøres gældende over for sidstnævnte fra den 5. december 2019 og træder endeligt i kraft, når opsigelsesvarslet udløber en måned fra den 9. december 2019, i henhold til artikel 18.1 i kontrakten.

3) EUCAP Somalia betaler JC dels et beløb, der svarer til den pågældendes løn, som defineret i artikel 12.2 i den nævnte kontrakt, med undtagelse af de daglige ydelser der er omhandlet i artikel 15 i kontakten, for perioden fra den 26. november til og med den 8. december 2019, dels et beløb, der svarer til godtgørelse for manglende overholdelse af opsigelsesvarslet på en måned svarende til denne løn, for perioden fra den 9. december 2019 til den 9. januar 2020, med tillæg af renter i henhold til den i belgisk lovgivning bestemte rentesats.

4) I øvrigt frifindes EUCAP Somalia

5) EUCAP Somalias modkrav forkastes.

6) EUCAP Somalia tilpligtes at betale sagsomkostningerne.

(1) EUT C 9 af 11.1.2021.
Rettens dom af 13. juli 2022 — JF mod EUCAP Somalia

(Sag T-194/20) (1)

(Voldgiftsbestemmelse - international kontraktansat ved EUCAP Somalia - fælles udenrigs- og sikkerhedspolitisk mission - ansættelseskontrakt ikke forlænget som følge af Det Forenede Kongeriges udtræden af Unionen - retten til at blive hørt - ligebehandling - forbud mod diskrimination på grundlag af nationalitet - overgangsperiode fastsat i aftalen om Det Forenede Kongeriges udtræden af Unionen - annullationssøgsmål - erstatningssøgsmål - akter, som ikke kan adskilles fra kontrakten - afvisning)

(2022/C 359/74)

Processprog: engelsk

Parter

Sagsøger: JF (ved advokat A. Kunst)

Sagsøgt: EUCAP Somalia (ved advokat E. Raoult)

Sagens genstand

Sagsøgeren har med sit søgsmål principalt nedlagt påstand om dels annullation i henhold til artikel 263 TEUF af EUCAP Somalias notat af 18. januar 2020 og brev af 29. januar 2020, hvorved denne traf afgørelse om at ikke forlænge sagsøgerens ansættelseskontrakt, dels erstatning for den skade, som sagsøgeren angiveligt har lidt som følge af disse akter, og subsidiært nedlagt påstand om, at de omtvistede akter i henhold til artikel 272 TEUF erklæres ulovlige, samt om erstatning for den skade, som sagsøgeren angiveligt har lidt som følge af disse akter.

Konklusion

1) EUCAP Somalia frifindes.

2) JF betaler sagsomkostningerne.

(1) EUT C 201 af 15.6.2020.